Augustus Pablo - Wikipedie
Horace Swaby (21 juni 1954 - 18 mei 1999), better bekeand as Augustus Pablo, was nen Jamaikaansen reggae-artiest en pianospöller. Hee begun as pianist in de joarn '70 van t 20ste joarhoonderd. Hee was woarskienlik n eerstn den as ne melodika as n echt en belangriek instrumeant gebreuk in zinne muziek. Hee steund ook bekeand um zin anhangerskop van t rastafarianisme.
Leawn en woark[bewark | bronkode bewarken]
Swaby wör geboorn in St. Andrew, Jamaika in 1954 en leardn t örgel te bespöln in Kingston College School. Doarduur wör he later vake vroagn um in de opnamestudioos de örgelpartiejn in te spöln. Op n gegeewn memeant leendn um n meakn ne melodika. Hee wör zo wies met t deenk det he nooit wier zoonder op pad gung. Hee wör ook kunnig met Herman Chin Loy, den as eerst bie zinne neawe Leslie Kong in den zin plaatnzaak beverly's woarken, mear later zin eegne zaak Aquarius begun in Half Way Tree. Tusken 1971 en 1973 nöm Swaby plaatn op as "Higgi Higgi", "East of the River Nile", "Song of the East" en "The Red Sea" vuur Chin-Loy's Aquarius Records. Chin Loy gebreuk vuur zin opnames woerin n örgelspöller zat n naam Augustus Pablo, en Swaby nöm den naam oawer.
Duur Augustus Pablo wör t gebroek van de melodika in reggae machtig populair. Dit instrumeant wör doarvuur feailik alleene gebroekt duur keenderskooln in Jamaika um de wichter muziek te learn. Rechtevoort is t n h